Die heer M'Donald het 'n weeropvoering vir Donderdag aangekondig. Hy het verder gesê dat dit onmoontlik was om die huis uit die skuld te kry. Dus sal die opbrengste van alle verder opvoeringe vir liefdadigheid wees, ‘and the Theatre given just as it stands to the Regiment which may relieve them.’ Namens die amateurs van die Regiment het die heer M'Donald hulle spyt uitgedruk om die Kaap te verlaat, waar hulle so baie vriendelikheid en goeie sorg geniet het.
Die skrywer van die verslag wil op sy beurt namens die Kaapse publiek hulle spyt betuig dat die Regiment hulle vir die ongasvrye Indië moet verlaat en wil die Regiment en sy bevelvoerende offisier lt.-kol. Chambers, verseker van ‘the good will and respect of every-body in Cape Town’, van waar hulle vertrek om die vyande te verslaan.